
IN CHESTIUNEA DISGRAȚIERII LUI E 
M. KOGĂLNICEANU DE CĂTRĂ CUZA-VODĂ 
de ALEX. LAPEDATU 


Intr'o comunicare, făcută, acum coi ani, la Academia 
Română !, arătam că, deşi chemat de Cuza-Vodă, în Octom- 
vrie 1863, să ia Guvernul, spre a realiza cea mai importantă 
reformă a epocii, reforma rurală, pe care, cum spunea 
Domnul însuși, singur el, M. Kogălniceanu, era în stare a o 
înfăptui, —totuşi, dela începutul până la sfârșitul guvernării 
sale, a întâmpinat necontenite piedici şi greutăţi în calea misi- 
unii ce i se încredinţase, Iar aceasta tocmai din partea celor mai 
apropiaţi. şi intimi prieteni şi colaboratori ai lui Alexandru 
Ioan I, a curtizanilor de care se înconjurase si sub influența 
cărora se lucra, din nefericire, la Curtea domnească. 

Intr'adevăr, duşman hotărît şi deschis al lor, ca unul 
ce era convins că vor aduce nenorocirea domniei lui Cuza-Vodă, 
M. Kogălniceanu trebui să poarte o luptă pe două fronturi : pe 
deoparte cu adversarii fireşti si declaraţi ai Domnului, conser- 
vatorii latifundiari si liberalii revoluționari, care se coalizaseră 
împotrivă-i, cei dintâi spre a-şi apăra proprietăţile amenințate 
cu exproprierea, cei din urmă spre a menține libertățile amenin- 
tate cu suprimarea, prin tendinţele dictatoriale, despotice, 
ale lui Cuza-Vodă ; pe de altă parte cu intimii, curtizanii ace- 
stuia, care voiau să silească pe noul Preşedinte al Consiliului 
la altă politică — de provocare si aventură — decât acea 
prin care el socotea că se poate ajunge, mai bine şi mai repede, 
la scop şi să facă, în acelaș timp, din Guvernul său un Guvern 
personal, la dispozitiunea lor, pentru interesele ce urmăreau. 


1. Omul de la 2 Mai — Invinsul de la 11 Februarie, în Analele Academiei 
Române, Mem. Sec. Ist., ser. LII, t. XXV, mem. 5. ; 


Dar cu cât M. Kogălniceanu resista la injonctiunile 
curtizanilor, cu atât acţiunea lor împotriva lui creştea și 
se fntetia. Aceasta chiar si după ce, prin lovitura de Stat 
dela 2 Mai 1864, de pe urma căriea se realizară marile re- 
forme sociale şi politice, care fac gloria domniei lui Alexandru 
Ioan I şi când — pentru punerea lor în vigoare — ar fi fost mai 
necesară ca oricând o solidaritate şi armonie deplină, nu numai 
între membrii Guvernului, dar şi între aceștia și intimii Dom- 
nului. Lucrurile se: petrecură însă dimpotrivă. Căci tocmai 
acum, în lipsa lor de prevedere și chibzuinţă, socotind că 
Maurul şi-a făcut datoria şi că deci poate să plece, cum spunea, 

“cândva, în urmă, M. Kogălniceanu, curtisanii reluară, cu mai 

mare pasiune acțiunea împotriva Preşedintelui de Consiliu, 
cu armele obișnuite lor în toate vremurile şi în tot locul: 
intriga şi calomnia, în faţa cărora, ca totdeauna, oamenii 
onesti şi leali rămân, cele mai adesea, desarmati. | 

Pentru a-l lipsi de încrederea si sprijinul Domnului, ei 
nu crutarä deci nici un mijloc şi nici o cale. Profitând de călă- 
toria de inspectiune pe care Primul Ministru o întreprinse, în 
calitatea sa de Ministru de Interne, imediat după promulgarea 
reformei rurale (14 August 1864), în Oltenia, unde el fu primit 
cu mare însufleţire de populatiune, în deosebi la Craiova, oraș, 
care, mai "nainte, se arătase destul de ostil lui Cuza-Vodä 
şi politicei sale,—curtisanii, prin insinuatiuni perfide şi calomnii 
odioase, isbutiră a convinge pe Domnitor că, din ambitiune 
şi orgoliu personal, Preşedintele său de Consiliu s'ar fi dedat 
la manifestatiuni dăunătoare autorităţii, prestigiului si popu- 
laritätii saie 1. Prin aceasta ei excitară gelozia si pornirea lui 
Alexandru loan I împotriva Primului său Sfetnic, în aşa 
măsură că, impulsiv şi nestăpânit cum era uneori, proferă la 
adresa acestuia, în plin Consiliu de Miniştri, imputări aşa de 
aspre şi cuvinte aşa de ofensatoare, că M. Kogălniceanu nu 
putu răspunde decât prin demisiunea sa. 


* 
k ë 


Redactat sub impresia gravului şi umilitorului inci- 
dent, textul scrisorii prin care înaintă această demisiune, 


1. A. D. Xenopol, Domnia lui Cuza-Vodă, Iaşi 1093, v. II, pp. 1—6. 

text ce ni s'a păstrat, reflectează toată înălțimea de caracter 
şi nobleta de suflet a lui M. Kogălniceanu. In termenii cei ma 
respectoşi dar demni, el scria Domnului acele memorabile si 
poate unice cuvinte în analele raporturilor dintre Suverani 
şi sfetnicii lor, că „unui Domn îi este permis tot, afară de in- 
sultă, pentru simpla rațiune că insultatul nu-i poate răspunde” 1. 
Totuşi, la sfatul prietinilor apropiaţi, el nu trimise Domnului 
scrisoarea de demisiune, al cărui conținut nu-l cunoastea de 
altfel de cât unul singur din acești prieteni — mult apreciatul 
său Ministru de Finanţe, Ludovic Steege. Cum însă disgratierea 
pornise dela călătoria în Oltenia si de la o acuzare de abuz pe 
care Ministrul de Justiţie, Nic. Kretzulescu, o adusese Pre- 
sedintelui de Consiliu, în legătură cu modul ridicării şi 
distribuirii fondului pentru incendiati al Ministerului de In- 
terne, el tinu să lămurească iui Cuza-Vodă ambele chestiuni, 
prin mijlocirea vechiului și bunului său amic Nic. Rosetti- 
Bălănescu. 

In acest scop adresă acestuia, la 4 Septemvrie, o prea 
frumoasă şi deplină lămuritoare scrisoare ?, în care, cu pri- 
vire la chestiunea dintâiu, a vizitei din Oltenia, el spunea că, 
reprezentant al unui Domn care a dat libertate poporului, era 
peste, putinţă să nu aibă o bună primire din partea acestui 
popor dar că a fost cel dintâiu care să respingă ovatiunile 
de care se vorbeşte, dând ordin telegrafic, la plecare, Prefec- 
tilor, să nu i se facă nici măcar primirea oficială de rigoare în 
asemenea 'ocazii ; că, prin märeata receptiune din Capitala 
Olteniei, receptiune ce s'ar fi făcut de altfel ori cărui Ministru 
delegat al Domnitorului, Craiova, calomniată şi mitraliată sub 
Ministerul Epureanu-Costaforu şi, de atunci, părăsită şi mereu 
rău văzută, a ţinut să profite de prima ocaziune, spre a se 
disculpa de învinuirile aduse şi 2-și manifesta alipirea la 
noua ordine politică ; că, în definitv, n'a avut alt rol decât 
acel al unui Ministru devotat si interesat a câștiga supana 
populației pentru Şeful Statului. 

„Pretutindene — scrie el si, aci, reproduc textual — am 
fäcut elogiul Principelui, pretutindene am ridicat vaza sa, 


1. V. M. Kogălniceanu, Acte relative la 2 Mai 1864, Bucureşti, 1894, 
pp. 6—7. 
2. Idem, ibidem, pp. 81—83. 

pretutindene i-am atribuit lui și numai lui întreg meritul 
marilor acte îndeplinite. Nici un alt strigăt n'a fost rostit de 
cât acel de Alexandru Joan 1 și cel dintâiu care a scos acest 
strigăt am fost eu. Liber D-l Kretzulescu să spună contrariul. 
Liber să fntrebuinteze calomnia, spre a-mi lua locul, I-l cedez 
bucuros. Liebrecht, sub pretext că vizitează postile, străbate 
acum jud-ţele pe care le-am vizitat. Il desfid să constate că 
în cea mai neînsemnată ocaziune, am lipsit de la datoriile mele 
de Ministru devotat și credincios. Prin urmare sunt liniștit 
asupra cercetării sale și asupra tuturor anchetelor din lume”. 

Ce priveşte chestiunea a doua, insinuatiunea calomnioasă 
despre întrebuinţarea abusivä a fondului pentru incendiati, 
Kogălniceanu arată cum distribuirea acestui fond s'a făcut 
după cea mai bună rânduială administrativă si gestionarä, 
sub dare si luare de chitante dela cei în drept, atât pentru 
ridicarea banilor dela Ministerul de Interne, cât şi pentru 
predarea lor Comisiunilor județene de asistenţă, prin care s'au 
distrubuit. „Unde este deci abuzul pe care l-am făcut? se 
întreba Primul Ministru. Cu ce am depășit atributiunile mele ? 
Prin ce am dat cuiva motiv; de suspiciune a moralității mele ? 
Când am spus şi dovedit toate acestea, D-l Kretzulescu s'a 
mulțumit cu scuza că n'a știut nimic de toate aceste formali- 
täti şi că nui s'a spus nimic dela cancelaria mea....* 

„Judecă deci, scria mai departe M. Kogălniceanu, 
dacă pot merge alături cu un coleg aşa de puţin delicat. Judecă 
mai ales, dacă de azi încă sunt uitate serviciile pe care le-am 
adus, ce va fi mâine şi la ce trebue să mă aştept pentru poi- 
mâne. La întoarcerea mea, am găsit Curtea şi orașul plin de 
calomnii contra mea. Am crezut că trebuie sâ mă explic cu 
Măria Sa. Domnul a binevoit a mă linişti asupra tuturor svo- 
nurilor, multuminau-se a-mi spune că am multi duşmani. 
Dar a doua zi situatiunea se schimbase. Eu eram cel vinovat. 
In plin Consiliu am fost apostrofat, cum un Ministru n'ar putea 
fi. Eram hotărît să demisionez imediat. Totuşi, amici sinceri 
m'au sfătuit să nu o fac încă. Aceasta în vederea frumoaselor 
legi pe care le-am făcut împreună şi care ar cădea în desue- 
tudine ori ar fi chiar abolite a doua zi după formarea unui nou 
Mimisteriu. 

„Iţi trimit totuşi, pentru lămurirea ta, epistola pe care 
ţi-am scris-o sub prima impresie. Ceteşte-o şi, după aceia, 

du-te la Ruginoasa şi cercetează bine sentimentele ce stăpâ- 
nesc acolo. La cea mai mică neîncredere, pe care vei observa-o 
cu privire la mine, pregăteşte terenul pentru retragerea mea. 
Mi-ai fost totdeuana amic deschis si sincer. Sunt sigur dar 
că şi cu această ocaziune, vei lucra pentru mine nu numai 
cu inteligenţă, dar si cu inimă... Te rog deci rezolvă chestiunea : 
sau să aibă încredere în mine şi să mă trateze ca Preşedinte 
de Consiliu sau să mă lase mai bine să plec liniștit. M'am con- 
vis că au început a se sătura de mine. Să mi se spună dar 
curat. Am fost bun actor. Piesa s'a sfârşit în aplauzele mulţimii. 
E timpul să mă duc acasă, să mă odihnesc pe laurii mei. 

„In împrejurările de faţă — şi ele sunt mai critice de cât 
s'ar crede — Domnul are trebuintä de un Ministru. care să 
inspire și să reclame încredere reciprocă. Această încredere 
nu socot să o mai posed, în ce mă priveşte. Contez pe tine să 
mă scoţi dintr'o falsă pozitiune si să-mi pregăteşti o retragere 
onorabilă. Nu voiu avea alt regret decât acel de a vedea de 
pe acum că toate marile noastre acte şi toate lucrările noastre 
se vor duce naibii” — încheie M. Kogălniceanu scrisoarea 
trimisă prietenului său. 


x 
* * 


Deşi cunoşteam raportul pe care îl făcu lui Cuza-Vodă, 
la 10 Septemvrie, în aceiaşi chestiune, a disgratierii sale 1, 
până ce mi-a ajuns la cunoştinţă si textul scrisorii inedite, prin 
care fostul Domn răspundea, a doua zi, la 11 Septemvrie, 
Primului său Sfetnic, la acest raport, eram convins că recon- 
cilierea dintre cei doi mari protagonişti ai Unirii s'a făcut 
pe urma interventiunii lui Nic. Rosetti-Bălănescu. Azi însă, 
grație acestui din urmă document, văd că ceia ce a determinat 
pe Cuza-Vodă să reînoiască încrederea si să acorde din nou 
sprijinul său Primului Ministru a fost memoriul de care vorbesc 
al acestuia, ceia ce nu exclude, firește, că la hotărîrea Domnului 
să fi contribuit şi mijlocirea, între timp, a lui Nic. Rosetti- 
Bălănescu. Confirmarea însă lipseşte. 

E. necesar deci să cercetäm mai întâiu si mai de aproape 
acest interesant şi preţios memoriu, care desvăluie şi alte laturi 


1. Publicat la A. D. Xenopol, op. cit., v. II, pp. 354—63. 

ale chestiunii, cu atât mai mult, cu cât, până acum, lucrul nu 
s'a făcut nici chiar de A. D. Xenopol, care l-a editat, fără să 
fi pus la contributiune conținutul său în acele câteva pagine 
în care a expus împrejurările disgratierii lui M. Kogălniceanu 1. 
In adevăr, din memoriu se vede că, în afară de penibilul in- 
cident din Consiliul de Miniştri în legătură cu călătoria din 
Oltenia si cu insinuarea calomnioasä a lui Nic. Kretzulescu, 
Domnul şi-a manifestat nemulţumirea fatä de Președintele său 
de Consiliu prin măsuri luate cu văditul scop de a-l pune în 
situatiune de scădere, umilire chiar, față de colegii săi din 
Minister, sub al căror control si supraveghere ajunsese prin 
aceste măsuri. Şi anume : 4) interzicerea de a mai emite ordo- 
nante de plată din fondurile Ministerului de Interne, fără 
prealabila fncuviintare, aprobare, a Ministrului de Finanţe 
şi b) rezolvarea tuturor chestiunilor în legătură cu inter- 
pretarea și aplicarea reformei rurale prin Consiliul de Miniștri. 


“ Impotriva acestor măsuri, se ridică, în memoriul de care 
ne ocupăm, M. Kogălniceanu, cu toată deferenta faţă de Domn, 
dar şi cu toată demnitatea faţă de sine, cu acea strânsă argu- 
mentare si logică proprii spiritului său clar şi judicios. Mini- 
sterul de Interne, raporta el Domnului, are înscris în bugetul său 
lefuri si cheltueli materiale. Cele dintâiu trebuesc neapărat 
plătite. Ministrul de Finanţe nu se poate opune. Ce priveşte 
cheltuelile de materiale, aceste prives: în genere lucrările 
publice, angajate prin contracte, care prevăd sancțiuni precise 
si riguroase pentru partea ce nu le-ar respecta. A nu 
onora deci plăţile scadente, însemnează a expune Statul la 
procese ce se vor pierde şi deci la insemnate daune. - 

Pentru aceste lucrări, care, singure, spune M. Kogălni- 
ceanu, legitimează în ochii popoarelor loviturile de Stat, s'a 
destinat împrumutul de 48 milioane Lei. Nue cu putinţă ca, 
în a noua lună a exerciţiului bugetar, Ministrul de Finanţe să o- 
prească plăţile hotărite din acest fond. Respectez şi apreciez, scria 
el, spiritul de economie şi inteligenţa D-lui Ministru de Finanţe, 
dar nu împărtăşesc îngrijorarea sa. Dacă are trebuinţă de 
mijloace financiare, nu în împiedecarea Ministrului de la chel- 
tueli obligatorii este remediul, ci în crearea de noui surse 


1. Domnia lui Cuza-Vodă, II, l c. 

de venit. Țara e bogată. Nu are cineva decât să bată cu piciorul, 
spre a eşi aur din pământ, Și Primul Ministru arată, mai departe, 
cum si de unde se pot procura asemenea resurse pe seama 
tezaurului public. 

Ce priveşte ordinul ca toate chestiunile privitoare la in- 
terpretarea şi aplicarea reformei rurale să fie examinate şi 
rezolvate de Consiliul de Miniștri, M. Kogălniceanu spune 
că nu va vorbi nimic despre sine, despre Ministrul căruia 
i se ridică toate atributiunile, ci numai dacă această măsură va 
face să progreseze lucrul (adecă aplicarea legii) şi să îndestu- 
leze interesele proprietarilor si ale cläcasilor sau dacă, dimpo- 
trivă, ea-l va întârzia, jignind mai mult interesele lor. 

„Guvernare, Prea Inältate Doamne, se poate face de multi, 
administrare numai de unul. Consiliul de Miniştri a discutat 
legea rurală şi Inältimea Voastră ati sancţionat-o. Acum e 
dreptul şi datoria Ministrului de Interne să o aplice. Inältimea 
Voastră mi-ati ordonat să însărcinez pe Dimitrie Miclescu să 
meargă în propagandă, să explice țăranilor legea rurală. Apoi 
dacă el are dreptul să facă aceasta, cum se poate ca Ministrul, 
care a proectat legea, care îi cunoaşte şi spiritul şi textul, să 
fie oprit de la asemenea explicări, altfel de cât cu încuviințarea 
Consiliului de Miniştri? 

„Dar, în vederea marilor interese ce sunt în joc, primesc 
şi aceasta : ca Ministrul să fie împiedecat a da explicări ce-ar 
putea favoriza interesele unei părţi cu jignirea intereselor 
celeilalte părţi... Permiteţi-mi însă să vă spun că aceasta ar 
face mai mult rău decât bine... Consiliul de Miniştri nu se poate 
întruni în toate zilele. Eu însă în toată ora de zi şi chiar de 
noapte sunt chemate să dau lămuriri, instrucțiuni si întregiri. 
Legea rurală este o lege mare, o lege mumă. O unitate de 
idei, o energie si o activitate neadormitä este neapărată. 
Suntem la porţile iernei, în timpul semănatului de toamnă. 
Proprietarii şi ţăranii reclamă un singur lucru : să nu fie întâr- 
ziati. Ei bine, Prea înălțate Doamne, întârzierea va deveni 
normală, dacă aplicarea legii se va face prin Consiliul de Miniştri. 

„Nu zic — urmează el — ca Ministrul de Interne să 
fie îmbrăcat cu putere discretionarä. Din contra, el trebue să 
treacă prin Consiliul de Miniştri tot ce legea nu prevede, tot 
ce e de reglementat. Aceasta am făcut-o si până acum. A 
impune însă Consiliului toate ordinele, toate circulärile, 

toate deslegările curente, ce cu sutele este chemat a da pe 
toată ziua Prefectilor, este a paraliza toată administratiu- 
nea, a paraliza şi lovi toate interesele, pe care Guvernul Inäl- 
timei Voastre este chemat a le apăra. Mai bine decât a sta- 
tornici un asemenea principu, mai bine este a schimba Minis- 
trul, carele a ajuns a fi atât de nenorocit, încât să nu mai aibă 
voie a-şi îndeplini cel dintâiu atribut al său, adecă a aplica legile 
ce sunt de competenţa sa, într'alte cuvinte de a administra... 
Inältimea Voastră, în adânca sa înţelepciune, va pretui, sunt 
sigur, după cerințe, toate aceste respectuoase observatiuni 
şi va da o hotärîre conformă cu interesul general, cu regulele 
unei bune administratiuni și cu demnitatea aceluia ce are 
onoare de a vă fi Ministru de Interne.” 


După aceste sincere şi judicioase observatiuni, M. Kogäl- 
niceanu vine la chestiunea situatiunii ce i s'a creat, ca Pre- 
şedinte de Consiliu, prin intrigile şi calomniile unora si altora, 
după călătoria sa de inspectiune în Oltenia. Reproduc, aci, 
iarăşi, cuvintele sale textual : „După întoarcerea mea din neno- 
rocita călătorie ce am făcut la Craiova, am găsit situatiunea 
cu totul schimbată, cel puţin în ce mă priveşte. Asprele imputări 
ce în fața Consiliului de Miniştri mi-ati adresat, mi-au dat 
dovada că eu nu mai eram Preşedinte de Consiliu decât cu 
numele şi că abia mai eram Ministru. Mai multe depese ce am 
primit dela Inältimea Voastră, toate scrise într'un ton de 
vederată neîncredere, mă pun în tot dreptul de a crede că 
nu mai pot conta pe bunăvoința Inältimii Voastre. 

„Ei bine, Prea Inălţate Doamne, dati-mi voie a vă zice, 
respectos dar franc, că nici odată mai mult ca acum Domnul 
şi ţara n'au avut trebuintä de un Minister mai compact, mai 
legat între sine şi neavând de cât o singură ideie : consolidarea 
actelor săvârşite la 2 Mai. Acest Minister însă nu-l puteţi 
avea de cât cu singura conditiune ca Inältimea Voastră să-i 
acordati toată încrederea si ca. el să Vă insufle asemenea 
toată încrederea. Indată ce una sau alta din aceste condi- 
tiuni ar lipsi, lucrul public ar suferi.” 

Şi după ce arată necesitatea prezenței Domnitorului în 
Capitală, stăruind pentru o cât mai grabnică întoarcere a lui 
la București, în vederea numeroaselor și complicatelor lucrări 
ce trebuesc făcute pentru constituirea noului Parlament al 

Statutului desvoltätor, — Preşedintele de Consiliu, fatä de 
credinţa ce s'a făcut în ţară că nu există unitate de vedere în 
Guvern si că unii Miniștri se clatină, scrie Domnului: „Ei 
bine, Prea Inältate Doamne, permiteti-mi a vă vorbi ade- 
vărul, cum în timpurile critice mi l-aţi permis. Permiteti-mi 
a vă declara, respectos dar franc, că mai bine este astăzi o 
schimbare de Miniștri, de cât numai a se vorbi de clătinare, 
de cât numai a se paraliza pe un Ministru în acţiunea sa legiuită, 
de cât a se ţine Miniștri, care, în loc să concure împreună la 
consolidarea Guvernului Inältimii Voastre, nu fac decât a se 
intriga şi a se pâri unul pe altul. 

„Iau martor pe Inältimea Voastră, dacă eu pârăsc pe ci- 
neva, dacă mă amestec în treburile altora. Văd că se fac multe 
ce n’ar trebui să se facă. Unele acte privesc chiar politica gene- 
rală a Guvernului. Numai spre a nu aduce discordie, prefer a 
tăcea. Nu fac asemenea și unii din colegii mei. De la plecarea 
Inältimii Voastre din București, casa D-lui Kretzulescu a 
devenit un centru pentru tânguirile proprietarilor, pe care-i 
primește si încurajează, fägäduindu-le îndreptare, pentru ca, fără 
a vorbi cu mine; fără a-mi cere vreolămurire, să mă pârască către 
Inältimea Voastră, care veţi căuta negresit a împăca lucrurile. 

„Dar eu am pozitivă ştiinţă că prin pârile ce se fac în | 
contra mea — mai toți prefectii îmi raportează — autori- 
tatea ce cu multă strădanie am izbutit a crea și a consolida 
în 11 luni, începe a se clătina. Cu orice pret, o asemenea stare 
de lucruri, trebue să contenească. Eu sunt cel dintâiu a mă 
face jertfă, numai ordinea de lucruri ce s'a fondat la 2 Mai 
să nu se pericliteze. Si se va periclita, Prea Inältate Doamne, 
dacă în ajunul alegerilor, veţi avea un Minister sfâsiat prin 
intrigi, prin pâri și prin acțiuni meschine. Poate pentru cea 
din urmă dată voiu avea onoarea a Vă scrie ca Președinte de 
Consiliu, însă, cât voiu fi, sunt dator să vă expun adevărul și 
a vă declara că mai'nainte de toate si ţara și Inältimea Voastră 
aveți trebuintä de un Minister compact, devotat, energic 
unit în idei si acţiune. Numai cu un asemenea Minister veți 
putea face, în alegeri, față partidelor dușmane, care au început 
a ridica din nou capul.” 

* * % 

Memoriul își avu efect prompt. Căci, scris la 10 Sep- 

temvrie, el primi răspuns a doua zi chiar, la 11 Septemvrie, 

prin scrisoarea pe care Cuza-Vodă personal o adresa, în această 
zi, Preşedintelui său de Consiliu, scrisoare rămasă până azi 
inedită 1. E, cum se va vedea, un răspuns, punct de punct, 
la memoriul mai sus analizat si, în acelaș timp, unul din cele : 
mai frumoase acte esite din Cancelaria domnească a lui Ale- 
xandru loan I. . 

Se cunoaște numai de cât condeiul maestru a lui Bal got 
de Beyne, prea talentatul şi devotatul secretar politic al 
Domnitorului Unirii. E un apel, mai redus ca întindere, dar 
tot aşa de cald şi deinsinuant, ca și acel pe care, acelaş Baligot, îl 
va adresa, câteva luni mai târziu, în numele lui Cuza-Vodă, lui 
Costache Negri, la Constantinopole, să primească Preşedinţia 
nouii Adunării legislative a Parlamentului constituit după 
lovitura de Stat dela 2 Mai 18642. După cele mai îna nte 
arătate, scrisoarea nu are trebuintä de nici un. comentar, 
spre a se înțelege toată însemnătatea ei politică și mo ală. 

_Să lăsăm deci să vorbească textul însuși. 


Roujinossa, ci 11/23 S-bre 1864. 


Mon cher Kogalniceano, 

J'approude le modèle des décorations que vous m'avez 
envoyé. Je compte sur vous pour avoir un moment plutôt un 
nombre suffisant de décorations, afin de pouvoir. récompenser 
les ayant droit et il me tarde de prouver à tout le monde que 
„je n'oublie personne. | 

Je ne sais m'expliquer votre abattement et vous donnez de 
l'importance à ce qui ne merite pas. Méprisez donc les caquets, 
les calomnies s’il y en avait et dites vous bien que la vérité seule 


1. In Arhiva Fundaţiei Culturale M. Kogălniceanu, unde Directiunea a 
adunat si adună mereu, cu scumpătate şi pietate si, de sigur, cu însemnate 
sacrificii materiale, mărturiile şi documentele privitoare la viaţa, opera şi activita- 
tea marelui om de Stat şi contemporanilor săi, — mărturii şi documente azi răspân- 
dite printr'atâtea mâni şi locuri.— Răspunsul aşa de grabnic (în decurs de 24 
ore) pe care-l conţine această scrisoare nu poate fi altfel explicat, decât că me- 
moriul lui Kogălniceanu adresat Domnului a fost scris la Iaşi, (unde se va fi aflat 
Primul Ministru) şi trimis prin curier special Id Ruginoasa, unde se găsea Cuza- 
Vodă. Căci numai așa acesta a putut avea posibilitatea să răspună a doua 
zi chiar. 

2. Alex. Lapedatu, Intre Cuza-Vodă şi Costache Negri, Bucureşti 1941 
(extras din volumul omagial închinat Profesorului Joan Lupaș), pp. 7—10. 

et rien que la vérité reste. Nous avons fait de grands actes ensemble, 
nous avons résolu des questions vitales, ne faiblissons pas et ne 
nous laissons point distraire au moment de les traduire en faits. 
Fiez-vous à moi, comme je compte sur vous et nous arriverons 
au bout de nos peines à la satisfaction du pays, j'en suis sûr. 


Debout donc, Monsieur le Président, soyez toujours ce 
Kogalniceano, ce lutteur invincible de l'Etoile du Danube. Mat- ` 
chez droit votre chemin et ne vous préoccupez pas du reste. Appelez 
à votre aide la patience aussi, le sang froid, le tact et vous serez 
complet. Je m'en rapporte entièrement à vous pour que le Conseil 
des Ministres tieñne ses séances régulièrement, pour que le Con- 
seil d'Etat nous donne des lois, pour que l'administration applique . 
la loi rurale sans passion, avec sagesse et modération, afin d’éviter 
des secousses et des complications à propos de l'application de 
cette-loi. Mais je ne vous ai jamais conteste la compétence de 
l'application, je vous ai dit tout simplement que là où la loi ne 
serait pas claire ét serait sujette à interprétation, soit par defaut 
de rédaction, soit par la faute du législateur, que la solution à 
donner passe par le Conseil. Où voyez-vous que je vous ai mis 
par là sous tutelle et que je vous ai levé l'application. 

Allons, je vois ce que c’est. Vous étes sous l’impression 
de notre petite querelle à propos des caquets auxquels vous donniez 
de l'importance, des mensonges que. vous preniez pour des vé- 
rites. Vos collègues sont tous honnéles, loyaux et sont vos amis. 
Ce n'est point parmi eux que vous devez chercher vos envieux 
et vos calomniateurs. Le Prince vous rend justice et vous appuie. 
Cousa est toujours pour vous l’ancien Cousa, c'est à dire votre. 
ami. Debout donc et que j'entende que tout marche pour le mieux, 
que le Ministère entier est uni dans une seule et même pensée, 
dans un seul et même but, le bien de la patrie, la consolidation 
de la nationalité roumaine, par l'application sincère de la loi 
rurale qui émancipe la propriété et affranchit les paysans ; que 
j'apprenne que l'harmonie règne parmi vous et que les ennemis 
ne s'avisent même pas de penser à profiter des divisions pour 
enrayer de nouveau l’organisation du pays et lavenir de notre 
nationalité. 

Pour ce qui vous regarde personnellement, vous n'avez rien 
à redouter et vous pouvez compter sur moi comme toujours, je 
vous le répète. Maintenant que le soleil a reparu parmi nous, 
pour éclairer aux yeux des méchants l'harmonie, la confiance, 
le zèle et le travail pour le bien du pays, je vous réitère à cette 
occasion aussi l’assurance de mon affection. 

| Ă 


A. I. Cousa. 


Iar în post-script :- 

J'atlire votre attention sur les sous-pérfets. Le personnel 
est bien mauvais. 

Dans le rôle que je voulais donner à Miclesco, je n'avais 
jamais entendu en faire un commissaire extraordinaire, mais 
tout simplement un agent de plus, pour propager la loi rurale. 
Et cela parce que dans mon propre village, à mon arrivée, on 
n'avait pas même l’idée de la loi. Je me serai mal exprimé sans 
doute à ce sujet. Pour ce qui est de mon retour, je compte sur 
vous, pour que ma présence à Bukarest ne soit pas absolument 
indispensable. Il suffira pour cela que vousy soyez vous-même 
et que vous fassiez sentir à tout le monde que Prince et Gouver- 
nement ainsi que les ministres entre eux ne font qu'un. 


Scrisoarea e, se poate zice, o capitulare pe toată linia. 
Ea trece repede şi cu abilitate peste ceia ce făcea fondut jig- 
nirei lui M. Kogălniceanu, prezentând incidentul din Consiliul 
de Miniştri ca o ,,micä ceartă în legătură cu bârfelile cărora 
el le dădea importanţă și cu minciunile pe care le lua drept 
adevăruri”. Căutând apoi să atenueze înţelesul controlului 
Consiliului de Miniştri asupra actelor sale administrative, 
ca Ministru de Interne, şi să-l încredinteze că nu printre 
colegii de Minister, cu toţii „onești, loiali şi amici ai lui”, trebuie 
să caute pe calomniatorii săi, — Domnul face apel la Primul 
său Sfetnic să-și reia rolul ce i se cuvine în calitatea sa de 
Preşedinte al Consiliului, având pentru aceasta toată încre- 
derea şi tot sprijinul lui Cuza-Vodă, care este pentru dânsul 
„tot vechiul Cuza, adecă amicul său”. Cuvintele prin care se 
face acest apel sunt într'adevăr frumoase şi mișcătoare. Intre- 
barea este însă, dacă erau sincere şi dacă exprimau adevä- 
ratele sentimente şi intenţii ale Domnului și ale celui ce-i re- 
dactase scrisoarea ? 

N'avem cuvânt să ne îndoim în această privinţă. Ambi 
se găsiau doar la Ruginoasa, departe aşa dar de focarul! 
intrigelor curtisanilor din Capitală, care influentau actele şi 
hotărîrile lui Cuza-Vodă, când el se găsia în mijlocul lor. De 
aceia si M. Kogălniceanu fu foarte mișcat, atât de graba cât 
şi de căldura cu care Domnul îl primia din nou în grațiile 
sale. Se vede din răspunsul său, în care-i mulțumea recu- 
noscător şi-l asigura de toată credinţa și devotamentul său : 


Que Vostre Altesse Sérénissime, scrie el Domnului la 
18 Septemvrie !, me permette de lui exprimer ma plus vive 


1. A. D. Xenopol, op. cit., v. LI, pp. 363—64. 

reconnaissance, pour la lettre bienveillante et encourageante 
qwElle a bien voulu m'adresser. Cette lettre, Monseigneur, 
me rend de nouveau fort, car elle me prouve que Votre 
Altesse compte sur moi et qu'Elle m'honore encore de Sa con- 
fiance. Cette confiance m'était indispensable pour pouvoir 
servir le Prince avec succès. Un ministre qui un seul instant 
douterait de la confiance de Son Souverain, ne saurait gérer 
les affaires du pays. C’est pour cela, Monseigneur, que j'ai 
osé m'adresser directement à Votre Altesse pour savoir à 
quoi m'en tenir, en face de toutes les intrigues et les accusa- 
tions dont je me voyais entouré. 

Encore une fois, je remercie Vostre Altesse de la con- 
fiance qu'Elle veut bien me garder. Je ne l’emploierai que pour 
Son service, pour Son autorité et pour Sa gloire. Apoi, dupä ce 
lämureste chestiunea subprefectilor pe care Cuza-Vodă o 
ridică în post-scriptul scrisorii sale, încheie: Je prie Votre 
Altesse de vouloir, ă cette occasion et toujours, compter sur 
la fidélité et sur le dévouement inaltérable de Votre très humble 
et très obéissant serviteur. 


In adevăr, el s'a si pus de îndată pe lucru. Şi deși avu, 
în Guvern, aceleași greutăţi și neplăceri din partea celora 
ce nu-şi schimbară atitudinea, pregăti și conduse alegerile 
pentru Consiliile comunale şi judeţene și pentru Adunarea 
- legislativă, constituind şi Senatul (Corpul ponderator) şi 
redactând, mesagiul domnesc, prin care, la începutul lui Decem- 
vrie 1864,se deschise Parlamentul loviturii de Stat. Dar, 
două luni în urmă, el fu demis — de astă dată definitiv. 
Era izbânda deplină a curtisanilor, care-și reluară odioasa 
acțiune împotriva celui mai capabil si devotat colaborator al 
Domnului lor. Am arătat, în aceiaşi comunicare, la început 
citată, cum s'au petrecut lucrurile în această privinţă. Acolo 
îndreptez deci pe binevoitorul cetitor ce-ar dori să cunoască 
mai departe această ultimă fază a raporturilor dintre Cuza- 
Vodă și M. Kogălniceanu. 


